**IHMISOIKEUSVALTUUSKUNNAN VAMMAISTEN HENKILÖIDEN IHMISOIKEUSKOMITEA**

**Aihe:** Vammaisten henkilöiden ihmisoikeuskomitean kokous 1/2020.

**Aika: Tiistaina 16.6.2020 klo 10–12.30**

**Paikka:** Etäkokous Teams-sovelluksella

**Osallistujat:** Antti Teittinen

Pirkko Mahlamäki

Anna Caldén

Yrjö Mattila

Minna Verronen (EOA)

Mikko Joronen (IOK)

Katariina Huhta (IOK, siht.)

**Kokouksen pöytäkirjaluonnos**

* Teknisten yksityiskohtien läpikäynti

1. **Kokouksen avaus ja asialistan hyväksyminen**

Kokous avattiin klo 10.06.

Sovittiin, että Joronen toimii kokouksen puheenjohtajana asialistan kohtaan 4 asti.

Asialistaan lisättiin kohta 7: Syksyn kokousten aikataulu.

Asialista hyväksyttiin.

1. **Pöytäkirjan tarkastajan valinta**

Pöytäkirjan tarkastamisesta sovittiin, että kaikki saavat kommentoida luonnosta ja pöytäkirja hyväksytään aina seuraavassa kokouksessa.

1. **Esittäytyminen**

Uuden VIOK:n jäsenet ja muut kokouksessa läsnä olevat esittäytyivät järjestyksessä Mikko Joronen, Anna Caldén, Yrjö Mattila, Pirkko Mahlamäki, Antti Teittinen, Minna Verronen ja Katariina Huhta.

1. **Järjestäytyminen**

Jäseniä oli pyydetty etukäteen ilmoittamaan mahdollinen halukkuutensa toimia puheenjohtajana ja/tai varapuheenjohtajana.

Puheenjohtajan tehtävästä oli kiinnostunut vain Antti Teittinen ja varapuheenjohtajan tehtävästä vain Pirkko Mahlamäki halukkuutensa.

Näin ollen äänestystä ei tarvittu.

Antti Teittinen valittiin puheenjohtajaksi ja Pirkko Mahlamäki varapuheenjohtajaksi.

Antti Teittinen toivoi, että saisimme nopealla aikataululla laadittua toimintasuunnitelman, jonka tekemisessä olisi otettu huomioon uusi hallitusohjelma ja sen muutokset verrattuna aikaisempaan. Teittisen mukaan verkostoja tulisi myös hyödyntää aikaisempaa paremmin.

Pirkko Mahlamäki toi esille, että edellisen toimikauden aikana jäi asioita prosessuaalisten käytäntöjen jalkoihin. Nämä pitäisi huomioida toimintasuunnitelmaa laadittaessa. Mahlamäen mukaan on huomioitava myös hallitusohjelman uudestaan neuvottelu sekä konkreettinen budjettivaikuttaminen.

1. **Keskustelua toimintatavoista ja toiminnasta**

Käytiin lävitse kokouskäytännöt. Kutsu ja asialistaluonnos pyritään lähettämään aika kaksi viikkoa ennen kokousta. Tietyt vakiokohdat ovat asialistassa aina mukana. Komitean jäsenillä mahdollisuus kommentoida asialistaa ja esittää täydennyksiä ennen kokousta.

Sovittiin, että merkittävät asialistakohdat tulevat aina etukäteen jäsenille katsottavaksi.

Etäosallistumismahdollisuutta toivottiin ja sovittiin, että etäosallistuminen on mahdollista.

Siirryttiin keskusteluun työjärjestyksestä. Joronen kävi lävitse komitean toimivaltuudet, jotta kaikille olisi selvää, minkälaisiin toimenpiteisiin VIOK voi ihmisoikeusvaltuuskunnan pysyvänä jaostona ryhtyä. VIOK:n toimivaltuudet on kirjattu ihmisoikeusvaltuuskunnan työjärjestyksen liitteeseen.

Toimintasuunnitelman osalta Joronen päivitti, mihin komitea on sitoutunut edellisen toimikauden aikana. Seurantaa toteutetaan aikaisempaa tiiviimmin, muun muassa hallitusohjelman vammaispoliittisten toimenpiteiden osalta. Hallitusohjelman seurantakohteista on olemassa muistio. Edellisen toimikauden aikana päätettiin ryhtyä poikkihallinnolliseen yhteistyöhön Vanen kanssa CRPD-komitean yleiskommenttien kääntämiseksi kansalliskielille. Lisäksi VIOK:in järjestettäväksi tulee säännöllisin väliajoin Kalle Könkkölä -symposium, joka tarjoaa hyvän alustan keskusteluille vammaispoliittisista teemoista. Symposiumin valmistelut on aloitettava hyvissä ajoin. Edellinen symposium järjestettiin syksyllä 2019.

Esitettiin, että koronatilanteen epätasa-arvoisuutta aiheuttavat asiat, muun muassa rajoittamistoimenpiteiden oikeasuhtaisuus ja vammaisten henkilöiden toimeentulotukiasiat voitaisiin nostaa esiin. Ikääntyvien oikeudet ovat näissä teemoissa myös isossa roolissa, jolloin mahdollista, että valtuuskunta haluaa myös osallistua teemaan. Edellisellä kaudella vammaisten sosioekonomisesta asemasta yritettiin kerätä tietoja ja tämä olisi hyvä saada myös uuteen työjärjestykseen. Symposiumista todettiin, että seuraava ajoittuu aikaisintaan keväälle 2021.

1. **Keskustelua komitean täydentämisestä asiantuntijoilla**

Puheenjohtaja totesi, että ulkopuolisten asiantuntijoiden käynnit ovat tärkeitä uusien painotuksien kuulemiseksi ja verkostojen hyödyntämiseksi muuten pienessä jaostossa.

Puheenjohtaja avasi keskustelun.

Joronen kertoi, että valtuuskunta nimittää ulkopuolisiksi asiantuntijoiksi vähintään neljä henkilöä. Hakuprosessi voi tapahtua julkisen haun kautta, mutta vaihtoehtoisesti asiantuntijoita voidaan myös kutsua mukaan. Tärkeintä olisi saada eri ryhmien edustajia mukaan komitean kokoonpanoon.

Sovittiin, että Joronen keskustelee asiantuntijoiden valintamenettelystä Ihmisoikeuskeskuksen johtajan kanssa mahdollisimman pian.

Lisäksi sovittiin, että komitean jäsenet voivat toimittaa ehdotuksia ulkopuolisiksi jäseniksi puheenjohtajalle tai Mikko Joroselle.

1. **Syksyn kokousten aikataulu**

Sovittiin, että Joronen lähettää Doodle-kyselyn sopivista kokousajankohdista. Tavoitteena järjestään 3-4 kokousta syksyn aikana.

1. **Muita ajankohtaisia asioita**

Ei muita ajankohtaisia asioita.

1. **Kokouksen päättäminen**

Puheenjohtaja päätti kokouksen klo 12.30.

Ihmisoikeusvaltuuskunnan tehtävänä on:

- käsitellä laajakantoisia ja periaatteellisesti tärkeitä   
perus- ja ihmisoikeusasioita;

- hyväksyä vuosittain Ihmisoikeuskeskuksen toimintasuunnitelma ja keskuksen   
vuotuinen toimintakertomus;

- toimia perus- ja ihmisoikeusalan toimijoiden   
kansallisena yhteistyöelimenä.